Sommeren og høsten '82 spilte Nekropolis inn det som skulle bli deres debutalbum i Zlats eget Weird Studios. Sounden deres var elektronisk og postmoderne, men inspirasjon fra etnisk musikk skinte også gjennom. Sammen med tekster som pekte på politiske temaer som Tyrkias invasjon av Kypros og andre sosiale tabuer som svarte skandinaver og vanskapte mennesker, skilte Nekropolis seg ut og bandet fikk mye oppmerksomhet og ros fra kritikere da albumet ble utgitt i november 1982.